Stipend for etablerte kunstnere er en stipendtype som ble delt ut første gang i 2014 og som skal gi kunstnere mulighet til å utvikle sitt kunstneriske virke over en lengre periode og til å kunne ha kunstnerisk aktivitet som hovedbeskjeftigelse. Stipendet kan søkes av yrkesaktive kunstnere som gjennom noen års virksomhet har gitt en kvalitetsmessig verdifull kunstnerisk innsats. I 2014 ble 33 stipendsøknader innvilget. Stipendet er på 228 093 kroner og tildeles for ti år av gangen med mulighet for fornyelse i ti år.